Malala Yousafzai

Si Malala Yousafzai (, , bigkas: [məˈlaːlə jusəfˈzəj]; ay ipinanganak noong 12 Hulyo 1997. Siya ay isang babaeng Pakistani at aktibista. Noong taong 2014, Siya ang nagkamit ng Gantimpalang Nobel   sa edad na labing-pito. Siya din ang pinakabatang nagwagi nito sa buong mundo, ang pangalawang Pakistani at ang unang Pastun na nakatanggap ng gantimpalang Nobel . Si Yousafzai ay isang tagapag-taguyod ng karapatang pantao para sa edukasyon ng mga kababaihan at mga kabataan sa kaniyang tinubuang lupa, sa Swat, kung saan pinagbawalan ng mga Pakistaning Taliban ang mga batang babae na pumasok sa paaralan. Ang kaniyang adbokasiya ay lumago at naging isang internasyonal na kilusan, at ayon sa dating Punong Ministro na si Shahid Khaqan Abbasi, siya ay naging "pinakakilalang mamamayan" ng Pakistan. 

Siya ang anak na babae ng aktibistang  si Ziauddin Yousafzai, siya ay isinilang sa isang Yusufzai Pashtun na pamilya sa Swat at ipinangalan sa isang Agpanong bayani na si Malalai ng Maiwand. Sina Abdul Ghaffar Khan, Barack Obama, at Benazir Bhutto ang kanyang mga huwaran,  naging inspirasyon din niya ang mga kaisipan at makataong gawain ng kanyang ama.  Noong unang bahagi ng taong 2009, siya ay labing-isang taong gulang, sumulat siya ng isang blog sa ilalim ng kanyang pangalang-panulat na Gul Makai para sa BBC Urdu upang idetalye ang kaniyang buhay sa panahon ng pananakop ng mga Taliban sa Swat. Nang sumunod na tag-araw, ang mamamahayag na si Adam B. Ellick ay gumawa ng dokumentaryo para New York Times patungkol sa kaniyang buhay habang inilulunsad ng Hukbong Sandatahan ng Pakistan ang operasyong Rah-e-Rast laban sa mga militanteng grupo sa Swat.  Noong taong 2011, natanggap niya ang kauna-unahang Pambansang Gantimpala para sa Kapayapaan ng mga Kabataan sa Pakistan.   Naging tanyag siya, sa pagbibigay ng mga panayam sa mga pahayagan at telebisyon, at hinirang para sa International Children's Peace Prize ng aktibistang si Desmond Tutu.

Mga sanggunian

Kategorya:Kababaihan at edukasyon
Kategorya:Nabubuhay na mga tao
Kategorya:Ipinanganak noong 1997